CELEX: 32014R1329
Language: sl
Date: 2014-12-09 00:00:00
Title: Izvedbena uredba Komisije (EU) št. 1329/2014 z dne 9. decembra 2014 o obrazcih iz Uredbe (EU) št. 650/2012 Evropskega parlamenta in Sveta o pristojnosti, pravu, ki se uporablja, priznavanju in izvrševanju odločb in sprejemljivosti in izvrševanju javnih listin v dednih zadevah ter uvedbi evropskega potrdila o dedovanju

16.12.2014   
            
            
               SL
            
            
               Uradni list Evropske unije
            
            
               L 359/30
            
         IZVEDBENA UREDBA KOMISIJE (EU) št. 1329/2014
   z dne 9. decembra 2014
   o obrazcih iz Uredbe (EU) št. 650/2012 Evropskega parlamenta in Sveta o pristojnosti, pravu, ki se uporablja, priznavanju in izvrševanju odločb in sprejemljivosti in izvrševanju javnih listin v dednih zadevah ter uvedbi evropskega potrdila o dedovanju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 650/2012 Evropskega parlamenta in Sveta z dne 4. julija 2012 o pristojnosti, pravu, ki se uporablja, priznavanju in izvrševanju odločb in sprejemljivosti in izvrševanju javnih listin v dednih zadevah ter uvedbi evropskega potrdila o dedovanju (1) in zlasti člena 46(3)(b) ter členov 59(1), 60(2), 61(2), 65(2) in 67(1) Uredbe,
   ob upoštevanju naslednjega:
   
               (1)
            
            
               Za pravilno uporabo Uredbe (EU) št. 650/2012 bi bilo treba izdati več obrazcev.
            
         
               (2)
            
            
               V skladu s Protokolom št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, Združeno kraljestvo in Irska nista sodelovala pri sprejetju Uredbe (EU) št. 650/2012. Zato Združeno kraljestvo in Irska ne sodelujeta pri sprejetju te uredbe.
            
         
               (3)
            
            
               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju te uredbe, ki zato zanjo ni zavezujoča in se v njej ne uporablja.
            
         
               (4)
            
            
               Ukrepi, ki jih določa ta uredba, so v skladu z mnenjem odbora za dedovanje –
            
         SPREJELA NASLEDNJO UREDBO:
   Člen 1
   1.   Obrazec, ki se uporabi kot dokazilo o odločbi v dedni zadevi iz člena 46(3)(b) Uredbe (EU) št. 650/2012, je določen v Prilogi 1 kot obrazec I.
   2.   Obrazec, ki se uporabi kot dokazilo o javni listini v dedni zadevi iz členov 59(1) in 60(2) Uredbe (EU) št. 650/2012, je določen v Prilogi 2 kot obrazec II.
   3.   Obrazec, ki se uporabi kot dokazilo o sodni poravnavi v dedni zadevi iz člena 61(2) Uredbe (EU) št. 650/2012, je določen v Prilogi 3 kot obrazec III.
   4.   Obrazec, ki se uporabi za vložitev zahteve za izdajo evropskega potrdila o dedovanju iz člena 65(2) Uredbe (EU) št. 650/2012, je določen v Prilogi 4 kot obrazec IV.
   5.   Obrazec, ki se uporabi za izdajo evropskega potrdila o dedovanju iz člena 67(1) Uredbe (EU) št. 650/2012, je določen v Prilogi 5 kot obrazec V.
   Člen 2
   Ta uredba začne veljati 17. avgusta 2015.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 9. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 201, 27.7.2012, str. 107.
   
      PRILOGA 1
      
         
      
         
      
         
      
         
      
         
      
         
      
         
   
   
      PRILOGA 2
      
         
      
         
      
         
      
         
      
         
      
         
   
   
      PRILOGA 3
      
         
      
         
      
         
      
         
      
         
   
   
      PRILOGA 4
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
   
   
      PRILOGA 5